जीवन का सबसे बड़ा डर : मिताली को इस बात का डर सताता है कि वो कही बेपरवाह और लापरवाह न हो जाएँ। ऐसे होने से उनकी कंसिस्टेंसी ख़त्म हो जाएगी। एक और डर है- क्रिकेट से जो प्यार है , क्रिकेट के प्रति जो पैशन है वो कहीं ख़त्म न हो जाए। दिलचस्प बात ये भी है कि अपने डर को भगाने के लिए मिथाली एक अनोखा तरीक़ा अपनाती हैं। जब मैच खेलने नहीं होते हैं तब वे क्रिकेट के बल्ले को नहीं छूतीं। ऐसा करते हुए वे देखने और जानने की कोशिश करती हैं कि वे अपने आप को कितनी देर तक बल्ले और क्रिकेट से दूर रख पाती हैं। लेकिन क्रिकेट से प्यार ही कुछ ऐसा है कि मिताली अपने आप को क्रिकेट के मैदान से ज्यादा दूर नहीं रख पाती हैं।